Dewleta tirke ya îşxalkere hêrişê dibistana dewa Mîrkanî ya qezaya Mabeta ya Efrînî kerd. Netîceya hêrişê îşxalkeran de domanê bi nameyê Sulav Cafer, Zelûx Silêman, Enfal Rustem, Omer Xezal, Wesîm Selah, Ebdullah Sinîx, Meryeme Mihemed Qasim û Mihemed Silêman Hemdî birîndar bîyî.
Goreyê zanayîşanê ke ameyî girewtene rewşa Mihemed Qasimî giran a û sewqê nêweşxaneyêkê Tirkîya bi.
Dewleta tirke sere de Efrîno ke adara 2018î ra nata binê îşxalê ci de yo heme herême ke îşxal kerdî de rejîmê çete û terorî nayî ro û bi hewayêkê sîstematîkî sûcê şerî kena.
